Diari Oficial de la Generalitat Valenciana


Sumari del DOGV 9526, del 03-02-2023 (2023/948)

RESOLUCIÓ de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les ajudes per a la realització de l'informe d'avaluació de l'edifici (IEEV.CV).
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9526

Data del DOGV
:   03-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/948


Data del document
:   17-01-2023

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 17 de gener de 2023, de la Direcció General de Qualitat, Rehabilitació i Eficiència Energètica, per la qual es convoquen per a l'exercici 2023 les ajudes per a la realització de l'informe d'avaluació de l'edifici (IEEV.CV). [2023/948]  
Mitjançant l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, publicada en el DOGV núm. 9071, de 28.04.2021, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), amb correcció d'errors publicada en el DOGV núm. 9085, de 17.05.2021.  
El Decret 5/2019, de 16 de juny, pel qual es determinen el nombre i la denominació de les conselleries i les seues atribucions, amb relació al Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, article 52, atribueix a la Direcció General de Qualitat, Rehabilitació i Eficiència Energètica, entre altres, les funcions en matèria de conservació i de rehabilitació del parc edificat, competència reiterada en l'article 13 del Decret 240/2019, de 25 d'octubre, del Consell, d'aprovació del Reglament orgànic i funcional de la Vicepresidència segona i Conselleria d'Habitatge i Arquitectura Bioclimàtica, recollida amb major concreció en l'article 4 de l'Ordre 2/2020, de 3 de febrer, de desplegament d'aquest.  
En virtut de l'anterior, i de conformitat, amb el que disposa el resolc tercer, apartat 8 de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, per la qual es delega la convocatòria d'ajudes i subvencions que figuren en el títol X de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la direcció general competent en l'àmbit de les seues respectives matèries i amb el corresponent programa pressupostari assignat, resolc:  
  
  
Primer. Objecte  
Convocar per a l'exercici 2023 les ajudes establides en l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de la concessió de les ajudes per a la realització de l'informe d'avaluació d'edificis d'habitatges (IEEV.CV).  
  
Segon. Finançament de les ajudes  
1. Aquesta convocatòria d'ajudes és realitzada pel procediment de tramitació anticipada d'expedients de despesa, segons el que estableixen l'article 41 i 167 de la Llei 1/2015, de 6 de febrer, d'hisenda pública, del sector públic instrumental i de subvencions, i l'article 18 del Decret 77/2019, de 7 de juny, del Consell, de regulació del procediment de gestió del pressupost de la Generalitat, per la qual cosa el finançament de les ajudes regulades en aquesta ordre queda condicionada a l'aprovació definitiva del projecte de Llei de pressupostos de la Generalitat per a l'exercici 2023.  
2. El finançament de les ajudes regulades en l'esmentada ordre es farà amb càrrec al capítol VII de l'aplicació pressupostària 21.60.43.706.94.9, línia S8289000, «Finançament d'elaboració d'informes d'avaluació d'edificis», dels pressupostos de la Generalitat per a 2023.  
3. La quantia total màxima de les ajudes que s'han de concedir en la convocatòria 2023 serà inicialment d'1.000.000,00 d'euros. Aquest import es determina a partir de la disponibilitat pressupostària de la línia esmentada, de fons propis no condicionats de la Generalitat.  
No obstant això, si es compleixen algun dels supòsits previstos en l'article 58 del Reglament de la Llei 38/2003, de 17 de novembre, general de subvencions, així com el que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, l'import anterior es podrà augmentar amb una quantia addicional de fins a 5.000.000,00 d'euros mitjançant resolució de la Vicepresidència Segona i Conselleria d'Habitatge i Arquitectura Bioclimàtica en el cas de produir-se un increment de l'import del crèdit pressupostari disponible a conseqüència d'una generació, una ampliació o una incorporació de crèdit. Aquesta resolució s'haurà de publicar en el Diari Oficial de la Generalitat Valenciana prèviament a la resolució de concessió de les ajudes.  
  
4. L'efectivitat de la quantia addicional a la qual es refereix l'apartat 2 queda condicionada a la disponibilitat efectiva del crèdit en un moment anterior a la resolució de la concessió de les subvencions.  
Així mateix, atenent el que disposa l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, aquesta convocatòria preveu que eventuals augments sobrevinguts en el crèdit disponible possibiliten el dictat d'una resolució complementària de la concessió de la subvenció que incloga aquelles sol·licituds que, encara complint tots els requisits, no hagen sigut beneficiàries per esgotament del crèdit inicialment habilitat.  
  
  
Tercer. Condicions de la concessió de les ajudes  
1. El procediment de concessió d'aquestes subvencions serà el de concurrència competitiva.  
2. Podran ser part beneficiària d'aquestes ajudes: les comunitats de persones propietàries o persones propietàries úniques d'edificis de caràcter predominantment residencial, que hagen formalitzat la presentació telemàtica de l'IEEV.CV amb posterioritat al 13 d'abril de 2022, segons model establit per la Direcció General de Qualitat, Rehabilitació i Eficiència Energètica.  
  
No podran obtindre la condició de beneficiàries les persones en les quals concórrega alguna de les circumstàncies que s'estableixen en l'article 13 de la Llei 38/2003, de 17 de novembre, general de subvencions.  
Quart. Termini i forma de presentació de sol·licituds  
1. El termini per a la presentació de la sol·licitud s'iniciarà a partir del dia 6 de febrer de 2023 i finalitzarà el dia 8 de maig de 2023, inclusivament. L'incompliment del termini de sol·licitud determinarà automàticament l'exclusió de la convocatòria.  
2. La presentació i procediment de tramitació serà telemàtic, i es realitzarà segons estableix la base quarta de l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV).  
  
Cinqué. Sol·licitud i documentació  
1. A la sol·licitud s'adjuntarà la documentació següent:  
a) Imprés de sol·licitud signat per la part beneficiària o el seu representant.  
b) Factura d'honoraris per la realització de l'informe d'avaluació de l'edifici, que acompanya el document bancari el qual acredite que l'abonament de la factura s'ha efectuat a través d'una entitat financera i no mitjançant pagament en metàl·lic. En aquests honoraris quedaran inclosos els corresponents per la realització de l'avaluació energètica.  
c) Justificació de la inscripció de l'IEEV.CV en el Registre a aquest efecte, mitjançant la presentació del justificant generat conforme amb el que disposa l'article 6.1 del Decret 53/2018, de 27 d'abril, del Consell, pel qual es regula la realització de l'informe d'avaluació de l'edifici d'ús residencial d'habitatge i el seu registre autonòmic en l'àmbit de la Comunitat Valenciana. En el formulari de sol·licitud d'ajuda s'acreditarà la seua inscripció a través del número de registre obtingut.  
  
d) En el seu cas, acta de la comunitat de propietaris on es nomene el representant per a tramitar la sol·licitud d'ajudes i altres actuacions que corresponguen en la gestió de la subvenció.  
e) Imprés normalitzat de domiciliació bancària degudament emplenat, en què figure el compte bancari de la persona sol·licitant per a l'ingrés de les ajudes, únicament en el cas de persona física que no es troba obligada a utilitzar el tràmit automatitzat per a la tramitació de l'alta o modificació de la domiciliació bancària, conforme amb el que disposa l'Ordre 2/2022, de la Conselleria d'Hisenda i Model Econòmic, i siga nova perceptora d'ajudes de la Generalitat  o requerisca un canvi de número de compte bancari.  
D'acord amb el que disposa l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat (DOGV 9324, 25.04.2022), estan obligats a utilitzar el sistema d'altes, modificacions i baixes de comptes bancaris les persones interessades següents:  
- Les persones jurídiques.  
- Les entitats sense personalitat jurídica.  
- Els qui exercisquen una activitat professional per a la qual es requerisca col·legiació obligatòria, per als tràmits i actuacions que realitzen amb les administracions públiques en exercici d'aquesta activitat professional. En tot cas, dins d'aquest col·lectiu s'entendran inclosos els notaris i registradors de la propietat i mercantils.  
- Els qui representen una persona interessada que estiga obligada a relacionar-se electrònicament amb l'Administració.  
El tràmit es pot realitzar en la seu electrònica de la Generalitat, a través de l'enllaç següent: https://www.gva.es/es/inicio/procedimientos'id\_proc=22679  
Tot això sense perjudici que les persones físiques, quan ho consideren oportú, puguen realitzar el tràmit automatitzat en substitució de l'imprés de domiciliació bancària.  
Juntament amb la sol·licitud s'aportarà el justificant que acredite la realització del tràmit, si és el cas.  
2. En aquells supòsits en els quals les parts sol·licitants, en aplicació del que estableix l'article 28 de la Llei 39/2015, d'1 d'octubre, del procediment administratiu comú de les administracions públiques, manifesten la seua oposició al fet que l'Administració recapte electrònicament la documentació necessària per a la tramitació de l'expedient, hauran d'aportar, a més, la documentació que figura a continuació:  
  
a) Nota simple del Registre de la Propietat relativa a l'edifici.  
b) Certificats de l'Agència Tributària i Tresoreria General de la Seguretat Social, i Conselleria d'Hisenda i Model Econòmic, respecte del compliment de les seues obligacions tributàries i amb la Seguretat Social.  
  
Sisé. Criteris de valoració de les sol·licituds  
Les sol·licituds presentades es baremaran d'acord amb el que disposa la base cinquena de l'Ordre 1/2021, de 19 d'abril, de la Vicepresidència Segona i Conselleria d'Habitatge i Arquitectura Bioclimàtica, per la qual s'aproven les bases reguladores de les ajudes per a la realització de l'informe d'avaluació d'edificis d'habitatges (IEEV.CV), amb correcció d'errors publicada en el DOGV núm. 9085, de 17.05.2021.  
  
Seté. Termini de resolució d'ajudes, notificació i recursos  
1. El termini màxim per a resoldre i publicar en el Diari Oficial de la Generalitat Valenciana la resolució de concessió de les ajudes, que posarà fi al procediment, serà de sis mesos comptats a partir de l'endemà de la publicació de la resolució de convocatòria d'ajudes. Transcorregut aquest termini, sense que s'haja dictat i publicat resolució expressa, les persones interessades podran entendre desestimada la seua sol·licitud, sense perjudici del que estableix l'article 23 de la Llei 39/2015, d'1 d'octubre, del procediment administratiu comú de les administracions públiques.  
2. La resolució de la convocatòria d'ajudes es publicarà en el portal www.gva.es, així com en el Diari Oficial de la Generalitat Valenciana, a excepció dels annexos que incloguen la relació de subvencions concedides i denegades, els quals es publicaran en la pàgina web de la Vicepresidència Segona i Conselleria d'Habitatge i Arquitectura Bioclimàtica en l'apartat corresponent de l'ajuda, https://habitatge.gva.es/va/web/arquitectura/ajudes-implantacio-ieev.cv-2023. Les persones sol·licitants que hagen facilitat un número de telèfon mòbil podran ser avisades de la publicació del llistat definitiu mitjançant missatge de text SMS.  
  
La publicació en el Diari Oficial de la Generalitat Valenciana substituirà la notificació individual de la resolució, conforme amb el que preveu la legislació del procediment administratiu comú.  
3. Contra la resolució de les ajudes, que posarà fi a la via administrativa, es podrà interposar un recurs potestatiu de reposició en el termini d'un mes a comptar a partir de l'endemà de la publicació d'aquesta, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o es podrà interposar directament un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la publicació d'aquesta, d'acord amb el que estableixen els articles 10.1.a, i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Huité. Entrada en vigor  
Aquesta resolució entrarà en vigor l'endemà de ser publicada en el Diari Oficial de la Generalitat Valenciana.  
Contra aquesta resolució de convocatòria d'ajudes, que posa fi a la via administrativa, es podrà interposar, davant de la secretària autonòmica d'Arquitectura Bioclimàtica i Sostenibilitat Energètica, un recurs potestatiu de reposició, en el termini d'un mes comptat a partir de l'endemà de ser publicada, d'acord amb el que disposa la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats a partir de l'endemà de la publicació, de conformitat amb el que estableix la Llei 29/1998, de 13 de juliol, reguladora de la jurisdicció contenciosa administrativa.  
  
València, 17 de gener de 2023.- El director general de Qualitat, Rehabilitació i Eficiència Energètica (p. d. Resolució de 2 d'agost de 2019; DOGV núm. 8609, 08.08.2019): Alberto Rubio Garrido.